ก่อนอื่นต้องขออภัยที่ไม่ได้ถ่ายรูปประกอบมาด้วย

เมนูร้่นนี้ส่วนมากเป็นหมู มีเบคอนในสปาเก็ตตี้แทบทุกจาน
แต่เราไม่ทานหมูก็เลยเหลือสั่งได้แค่ไม่กี่อย่าง

อย่างแรก ข้าวสตูเนื้อวัว - คุณคะ! ปริมาณเศษเนื้อบาง ยุ่ย จานละเกือบสองร้อย ดิฉันเห็นแล้วช้อคไปเลยค่ะ ได้เนื้อน้อยมากแบบ มีชิ้นใหญ่สุด 1 ชิ้น ขนาด 1x1นิ้ว ที่เกลือเป็นเศษเนื้อละลายน้ำ น้ำสตูว์ก็ไม่กลมกล่อม ไม่อร่อย จบ.. ไม่คิดจะถ่ายรูปให้เสียดายพื้นที่iCloud 

จานที่สอง ข้าวไก่อบ - อันนี้ให้ผ่าน มาเป็นชิ้นสะโพกแกร็นๆแต่ไม่น่าเกลียดมาก รสชาติพอถูไถ

จานที่สาม สปาเก็ตตี้ (มีหมู เพื่อนทาน บอกไม่ได้ว่าอร่อยไหม แต่ก็กินกันหมดจาน ไม่แน่ใจว่าอร่อยหรือหิว)

จานที่สี่ - ลาซานย่าเนื้อ 185฿ อันนี้พีคมากค่ะคุณเอ้ย จานนี้รอนานพอสมควร(เพราะเขาคงอบใหม่ๆ.. แหม่! เหมือนจะดี!) พอพนักงานมาเสิร์ฟ บอกเลยว่าดีใจมากเพราะหิวโคตรๆ พอเห็นขนาดถ้วยแล้วฮาสนั่นโต้ะเลยค่ะ 
มันมาเป็นถ้วยซุป แล้วข้างในเป็นลาซานย่าทำจากแผ่นพาสต้าทรงสี่เหลี่ยมจตุรัสขนาด 3x3นิ้ว วางซ้อนแบนๆกัน 3 แผ่นติดก้นชาม.. เจ็บจิ้ดสสสส น้ำตาตก. 185บาทของกูได้แค่นี้จริงๆหรือนี่?

เจ็บและจบ.. ร้านนี้อย่ามาตอนหิว ท้องอิ่มมาก่อน แล้วมาสั่งกาแฟนั่งอ่านหนังสือแล้วลูบแมวเล่น

ดาวแรกให้ความสะอาดและการตกแต่งร้าน
ดาวที่สองให้ปริมาณและความน่ารักของแมว